《七夕》
清代·马朴臣

何关人事说年年，此夕银河分外妍。闲对半湾无主月，痴看一片有情天。

别离隔岁仙难免，飘泊经秋客可怜。忙煞邻家小儿女，喁喁乞巧不成眠。

作者简介：（1683—1738）安徽桐城人，字相如，号春迟。家贫力学，受贵家聘，教其子弟，转徙数省。雍正十年始中举人，官中书舍人。乾隆元年举鸿博，与试未用。工诗，有《春迟诗稿》。